କେନ୍ଦ୍ରାପଡ଼ା : ଫେବୃୟାରୀ ୩ (ଲୋକାଲ ୱାୟାର) ଓଡ଼ିଶାର କେନ୍ଦ୍ରାପଡ଼ା ଜିଲ୍ଲାରେ ଥିବା ଭିତରକନିକା ଜାତୀୟ ଉଦ୍ୟାନ, ଦେଶର ଦ୍ବିତୀୟ ସର୍ବବୃହତ୍ ହେନ୍ତାଳବନ ଜଙ୍ଗଲ ଦର୍ଶାଇ, ଏହାକୁ ୟୁନେସ୍କୋ ୱାର୍ଲଡ଼ ହେରିଟେଜ ସାଇଟ୍ ତାଲିକାରେ ସାମିଲ କରିବାକୁ ରାଜ୍ୟ ସରକାର ପୁଣି ଥରେ ଉଦ୍ୟମ ଆରମ୍ଭ କରିଥିବା ଜଣେ ଅଧିକାରୀ କହିଛନ୍ତି।
ଏଥିଲାଗି ସମସ୍ତ ମାନଦଣ୍ଡ ପୂରଣ କରିବାକୁ ଆବଶ୍ୟକ ନଥିପତ୍ର ପ୍ରସ୍ତୁତି ଚାଲିଛି । ପୂର୍ବରୁ ମଧ୍ୟ ସରକାରଙ୍କ ପକ୍ଷରୁ ଏନେଇ ଆବେଦନ କରାଯାଇଥିଲା ।
କିନ୍ତୁ ୟୁନେସ୍କୋ ଏହି ଆବେଦନକୁ ଖାରଜ କରିଥିଲା। ଚଳିତ ବର୍ଷ କୌଣସି ଦିଗରୁ କିଛି ବି ଭୂଲ ନରଖି କିପରି ଭିତରକନିକାକୁ ଏହି ଗୌରବ ପ୍ରଦାନ କରାଯ଼ାଇପାରିବ ସେନେଇ ସରକାର ଯ଼ତ୍ନବାନ ଥିବା ରାଜ୍ୟ ଜଂଗଲ ଓ ପରିବେଶ ବିଭାଗ ସଚିବ, ସୁରେଶ ଚନ୍ଦ୍ର ମହାପାତ୍ର କହିଛନ୍ତି ।
ପଡୋଶୀ ପଶ୍ଚିମବଂଗର ସୁନ୍ଦରବନ ଜାତୀୟ ଉଦ୍ୟାନକୁ ମିଳିସାରିଛି ୱାର୍ଲଡ଼ ହେରିଟେଜ ସାଇଟ୍ ମାନ୍ୟତା ।
୨୦୧୭ରେ ପୋଲାଣ୍ଡର କ୍ରାକୋଠାରେ ୟୁନେସ୍କୋର ୪୧ତମ ଦିବସ ପାଳନ ଅବସରରେ ମଧ୍ୟ ସରକାରଙ୍କ ପକ୍ଷରୁ ଏନେଇ ଆବେଦନ କରାଯ଼ାଇଥିଲା ।
ବିଶ୍ବ ୱେଟଲ୍ୟାଣ୍ଡ ଦିବସ ପାଳନ ପରିପ୍ରେକ୍ଷୀରେ ଭିତରରକନିକା ଉଦ୍ୟାନ ପରିସରରେ ଆୟୋଜିତ ଏକ ବୈଠକରେ ଶ୍ରୀ ମହାପାତ୍ର ଏହା କହିଛନ୍ତି ।
ଭିତରକନିକାରେ ପ୍ରକୃତିର ସମସ୍ତ ସୌନ୍ଦର୍ଯ଼୍ୟ ତଥା ଭିତ୍ତିଭୂମି ଭରପୁର ଥିବାବେଳେ ଆମର ସଚେତନତାର ଅଭାବ ତଥା କିଛି ସ୍ବାର୍ଥନ୍ବେଷୀ ବେପାରୀଙ୍କ ଲାଭଖୋର ମନୋବୃତ୍ତିର ଶିକାର ହୋଇଛି ଉଦ୍ୟାନ ।
ଭିତରକନିକା ତଥା ସଂଲଗ୍ନ ଅଭୟାରଣ୍ୟ ସୁରକ୍ଷା ଲାଗି ରାଜ୍ୟ ଜଂଗଲ ଓ ପରିବେଶ ବିଭାଗ ପକ୍ଷରୁ ସୁରକ୍ଷା ନିୟମ ଲାଗୁ ହୋଇଥିଲେ ହେଁ ଏହାର ସଠିକ୍ ପାଳନ ହୋଇପାରୁନଥିବାରୁ ଅନେକ କ୍ଷେତ୍ରରେ ଅଭୟାରଣ୍ୟର ପ୍ରାଣୀଙ୍କ ଜୀବନ ମଧ୍ୟ ସଂକଟପନ୍ନ ହେଉଛି ।
ନିକଟରେ ଗହୀରମଥା ବେଳାଭୂମୀରେ ଶହ ଶହ ବିରଳ ଅଲିଭ ରିଡ଼ଲେ ମୃତ କଇଁଛ ପଡ଼ିଥିବା ଏହାର ପ୍ରମାଣ ।
ମତ୍ସ୍ୟଜୀବିମାନେ ଭିତରକନିକାରେ ଥିବା ପୋଖରୀ ତଥା ନଦୀ ଗର୍ଭକୁ ଚିଙ୍ଗୁଡ଼ି ଧରିବା ପାଇଁ ଜାଲ ବିଛାଉଛନ୍ତି।
ଏହାଦ୍ବାରା କେବଳ ନଦୀଜଳ ନୁହେଁ ଆଖପାଖ ଗାଁରେ ଥିବା ଭୂତଳ ଜଳ ବି ପ୍ରଦୂଷିତ ହେଉଛି ।
ଅବୈଧ ଚିଙ୍ଗୁଡ଼ି ଫାର୍ମ କ୍ରମାଗତ ଭାବେ ଭିତରକନିକା ଜଂଗଲ ପାଇଁ ବିପଦ ସୃଷ୍ଟି କରୁଛି ।
ନିକଟରେ ମାନ୍ୟବର ଉଚ୍ଚ ନ୍ୟାୟାଳୟ ଭିତରକନିକାରୁ ସବୁ ବେଆଇନ ଚିଙ୍ଗୁଡ଼ି ଫାର୍ମ ବନ୍ଦ କରିବାକୁ ରାଜ୍ୟ ସରକାରଙ୍କୁ ନିର୍ଦେଶ ଦେଇଥିଲେ । ତାହା କାର୍ଯ଼୍ୟକାରୀ କରାଯ଼ାଉଥିବା ଶ୍ରୀ ମହାପାତ୍ର କହିଛନ୍ତି ।
୨୦୦୨ ମସିହାରେ ଭିତରକନିକା ଇକୋ ସିଷ୍ଟମକୁ ଉତ୍କୃଷ୍ଟ ଜୈବ ବିବିଧତା ଯ଼ୋଗୁଁ ରାମସାର ସାଇଟ୍ ମାନ୍ୟତା ଦିଆଯ଼ାଇଥିଲା| ୧୯୯୭ ମସିହାରେ ମାତ୍ର ଛୟାନବେ କୁମ୍ଭୀର ଏଠାରେ ଥିବାବେଳେ ଏବେ ଏହି ସଂଖ୍ୟା ୧୭୪୧ ରେ ପହଂଚିଛି ।
ତେଣୁ ବିଭିନ୍ନ ଦୃଷ୍ଟିରୁ ଉଦ୍ୟାନକୁ ସଫଳତା ମିଳୁଛି । ସମୃଦ୍ଧ ଜୈବ ବିବିଧତା ଯ଼ୋଗୁଁ ଭିତରକନିକା ଯୁନେସ୍କୋ ୱାର୍ଲଡ ହେରିଟେଜ ସାଇଟ ମାନ୍ୟତା ଲାଗି ଦାବିଦାର ବୋଲି କୁହାଯ଼ାଇଛି ।
୨୦୦୭ ଭଳି ପାଂଚବର୍ଷ ପୂର୍ବେ ମଧ୍ୟ ଭିତରକନିକାକୁ ଯୁନେସ୍କୋ ୱାର୍ଲଡ ହେରିଟେଜ ସାଇଟରେ ସାମିଲ କରିବାକୁ ସରକାରଙ୍କ ପକ୍ଷରୁ ନଥିପତ୍ର ପ୍ରସ୍ତୁତ କରାଯ଼ାଇଥିଲା ।
ନାମଙ୍କନ ପତ୍ରରେ ଗହୀରମଥା କଇଁଛ ଅଭୟାରଣ୍ୟକୁ ବିଶ୍ବର ସର୍ବବୃହତ୍ ଅଲିଭ୍ ରିଡଲେ କଇଁଛଙ୍କ ଆଡ୍ଡାସ୍ଥଳୀ ବୋଲି ଦର୍ଶାଯ଼ାଇଥିଲା ।
କିନ୍ତୁ ପ୍ରଦତ୍ତ ତଥ୍ୟ ତୃଟିପୂର୍ଣ୍ଣ କହି ଯୁନେସ୍କୋ ପଖ୍ୟରୁ ପ୍ରତ୍ୟାଖ୍ୟାନ କରାଯ଼ାଇଥିଲା ।
ଅନ୍ୟପକ୍ଷରେ ଚୟନ କମିଟି ସଦସ୍ୟ ସୁନ୍ଦରବନ ଜାତୀୟ ଉଦ୍ୟାନକୁ ଅପେକ୍ଷାକୃତ ସମୃଦ୍ଧ କହିବା ସହିତ ବିଶ୍ବର ଅନ୍ୟାନ୍ୟ ୱାର୍ଲଡ ହେରିଟେଜ ସାଇଟରେ ସାମିଲ ହୋଇଥିବା ଅଂଚଳ ଅନୁସାରେ ଭିତରକନିକା ଆବଶ୍ୟକ ମାନଦଣ୍ଡ ପୂରଣ କରିପାରୁନାହିଁ ବୋଲି ଦର୍ଶାଇ, ଆବେଦନ ପ୍ରତ୍ୟାଖ୍ୟାନ କରାଯ଼ାଇଥିଲା ।
ଶନିବାର ଆୟୋଜିତ ବୈଠକରେ ଭାଗନେଇ ପରିବେଶବିତ୍ ତଥା ଗହୀରମଥା ସାମୁଦ୍ରିକ କଇଁଛ ସଂରକ୍ଷଣ ସୋସାଇଟି ସଚିବ ହେମନ୍ତ ରାଉତ ଏହି ସୂଚନା ଦେଇଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
